Diari Oficial de la Generalitat Valenciana


Sumari del DOGV 9493, del 20-12-2022 (2022/12932)

RESOLUCIÓ de 15 de desembre de 2022, del vicepresident segon i conseller d'Habitatge i Arquitectura Bioclimàtica, per la qual es fan públics els resultats del procés selectiu per a la selecció de dos llocs de direcció de programa vinculats al Pla de recuperació, transformació i resiliència finançat pel Mecanisme Europeu de Recuperació i Resiliència i pels Fons REACT-EU..
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9493

Data del DOGV
:   20-12-2022

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2022/12147


Data del document
:   15-12-2022

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Resolució

Anàlisi jurídica

 Descriptors 

:   * Vicepresidència Segona i Conselleria d'Habitatge i Arquitectura Bioclimàtica

RESOLUCIÓ de 15 de desembre de 2022, del vicepresident segon i conseller d'Habitatge i Arquitectura Bioclimàtica, per la qual es fan públics els resultats del procés selectiu per a la selecció de dos llocs de direcció de programa vinculats al Pla de recuperació, transformació i resiliència finançat pel Mecanisme Europeu de Recuperació i Resiliència i pels Fons REACT-EU.. [2022/12757]  
Amb data 15 de desembre de 2021 es publica en el DOGV la Resolució de 3 de desembre de 2021, de la sotssecretària de la Vicepresidència Segona i Conselleria d'Habitatge i Arquitectura Bioclimàtica, per la qual es dona publicitat a les bases del procediment per a la selecció de dues places de direcció de programa vinculades al Pla de recuperació, transformació i resiliència finançat pel Mecanisme Europeu de Recuperació i Resiliència i pels Fons REACT-EU, modificada posteriorment mitjançant Resolució de 17 de gener de 2022, publicada en el DOGV en data 24 de gener.  
Amb data 24 de febrer de 2022 es publica en el DOGV la Resolució de 17 de gener de 2022, de la sotssecretària de la Vicepresidència Segona i Conselleria d'Habitatge i Arquitectura Bioclimàtica, per la qual es publica l'òrgan de selecció i la relació provisional de persones admeses i excloses, per al procediment convocat per la Resolució de 3 de desembre de 2021 per la qual es dona publicitat a les bases del procediment per a la selecció de dues places de direcció de programa vinculades al Pla de recuperació, transformació i resiliència finançat pel Mecanisme Europeu de Recuperació i Resiliència i pels Fons REACT-EU.  
  
Amb data 13 d'abril de 2022 es publica en el DOGV la Resolució d'11 d'abril de 2022, del vicepresident segon i conseller d'Habitatge i Arquitectura Bioclimàtica, per la qual es fan públics els resultats del procés selectiu per a la selecció de dos llocs de direcció de programa vinculats al Pla de recuperació, transformació i resiliència finançat pel Mecanisme Europeu de Recuperació i Resiliència i pels Fons REACT-EU, nomenant per a les dues places de David Díaz-Caneja i Jorge Joaquín Hervás Más.  
Mitjançant Resolució de 3 d'agost de 2022, publicada en el DOGV en data 8 d'agost, del vicepresident segon i conseller d'Habitatge i Arquitectura Bioclimàtica, es va disposar el cessament de Jorge Joaquín Hervás Más a petició pròpia, per la qual cosa en aplicació de la Base Tretzena de la Resolució del procediment de selecció dels directius, que regula el supòsit de renúncia, en data 20 d'octubre de 2022, es va celebrar reunió de l'Òrgan de Selecció, concloent amb la proposta com candidat a la plaça a favor d'Ignacio Vicente Chanzá Bango.   
  
Per tot el que s'ha vist i en virtut de les competències establides en l'article 28, del Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la COVID-19, en matèria de personal, resolc:  
  
Primer  
Nomenar a Ignacio Vicente Chanzá Bango per a la plaça de direcció de programa vinculades al Pla de recuperació, transformació i resiliència.  
La motivació de la selecció, degudament justificada en l'informe emés per l'òrgan de selecció, es basa en l'ampli coneixement en l'àmbit del dret públic que el candidat acredita, amb especial referència a les matèries de contractació, personal, urbanisme, i, en concret el Reial decret 853/2021, de 5 d'octubre, pel qual es regulen els programes d'ajuda en matèria de rehabilitació residencial i habitatge social del Pla de recuperació, transformació i resiliència.  
Així mateix, es justifica en la seua àmplia experiència en l'àmbit de la direcció i gestió de fons europeus i l'estudiat projecte de direcció i organització presentat en l'entrevista.  
  
Segon  
La present resolució es publicarà en el Diari Oficial de la Generalitat Valenciana i en la pàgina web de la Vicepresidència Segona i Conselleria d'Habitatge i Arquitectura Bioclimàtica.  
Contra aquesta resolució que posa fi a la via administrativa, de conformitat amb el que s'estableix en l'article 114 de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar:  
a) Directament recurs contenciós administratiu davant els jutjats contenciosos administratius de València o davant els jutjats contenciosos administratius en la circumscripció dels quals tinga la persona demandant el seu domicili, en el termini de dos mesos comptats a partir de l'endemà de la seua publicació en el Diari Oficial de la Generalitat Valenciana, de conformitat amb el que es disposa en ells articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
b) Potestativament, recurs de reposició davant el mateix òrgan que ha dictat l'acte, en el termini d'un mes a comptar des d'endemà de la seua publicació en el Diari Oficial de la Generalitat Valenciana, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
Tot això sense perjudici que les persones interessades puguen exercitar qualsevol altre recurs que estimen oportú.  
  
València, 15 de desembre de 2022.- El vicepresident segon i conseller d'Habitatge i Arquitectura Bioclimàtica: Héctor Illueca Ballester